Es presenta el llibre Passejant pel Castell d'Alaquàs
04/04/2003 14:26:00

# Es presenta el llibre Passejant pel Castell d'Alaquàs

*   04/04/2003 14:26:00
*   [Imprimir](#)
*   Compartir
*    https://www.alaquas.org/documento.asp?id\_do=8525

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F8525%2F0&title=Ajuntament%20d%27Alaqu%C3%A0s.%20Premsa.Es%20presenta%20el%20llibre%20Passejant%20pel%20Castell%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/8525/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2003/2/8525/8525_Form_4.jpg)](https://www.alaquas.org/ficheros/documentos/2003/2/8525/8525_Form_10.jpg "<a href='https://www.alaquas.org/ficheros/documentos/2003/2/8525/8525_Form_10.jpg' target=_blank><i class='fa fa-external-link' aria-hidden='true'></i>.Es presenta el llibre Passejant pel Castell d'Alaquàs</a>")

Aquest llibre pertany a la col·lecció "Passejant per..." que edita l'Ajuntament d'Alaquàs i ha estat elaborat per set escriptors de la ciutat

El dijous 3 d'abril a les 20 hores de la vesprada al Castell d'Alaquàs es va realitzar la presentació oficial del llibre "Passejant pel Castell d'Alaquàs", l'última publicació de la col·lecció "Passejant per..." que edita l'Ajuntament d'Alaquàs. A l'acte van assistir l'Alcalde d'Alaquàs, Jorge Alarte, la regidora de Cultura i Educació, Elvira García i els set artistes locals que han col·laborat en l'elaboració d'aquest llibre: Benet Burriel, Conxa Ferrer, Vicent Ferrer, Maria Guasp, Pilar Latorre, Joanvi Mena i Joan Vila.

En la seua intervenció, l'Alcalde d'Alaquàs va agrair la participació de les i els autors i els va felicitar per haver convertit aquesta presentació en un acte més a favor de la pau, la llibertat i la no-violència. Jorge Alarte va destacar el seu compromís per seguir treballant per la cultura i la seua ferma aposta per produir literatura en valencià i per recolzar a totes les persones que vulguen crear i expressar-se.

En la presentació, les i els autors van explicar el públic el contingut de la seua obra, tot i destacant la seua voluntat per continuar fent cultura com a garantia de la pau mundial. Els sets autors van agrair especialment la possibilitat que els ha brindat l'Ajuntament d'Alaquàs per a poder escriure lliurement en aquest llibre sobre el patrimoni arquitectònic de la ciutat. En l'acte es va oferir també un recital literari amb acompanyament musical basat en una part de cadascun dels textos que inclou el llibre.

"Passejant pel Castell d'Alaquàs" és un conjunt de textos centrats en la història del Castell d'Alaquàs. Les i els autors han elaborat capítols independents sobre la història del monument. En la publicació, realitzada amb motiu de l'obertura del Castell, podem trobar tant  poesia com contes o notes històriques.

La finalitat de l'Ajuntament d'Alaquàs amb l'edició d'aquest llibre és la de deixar constància en aquesta obra literària dels 400 anys d'història que al seu interior guarda aquest monument del segle XVI recentment recuperat.